**IEPIRKUMA NOLIKUMS**

**Nr. MF-1/SLYFOX**

Šis nolikums nosaka iepirkuma kārtību, prasības un dokumentāciju iepirkumam "33 jaunu M1 kategorijas elektromobiļu piegāde, reģistrācija un nodošana ekspluatācijā", kas tiek īstenots projekta MF-1/SLYFOX ietvaros.

Pasūtītājs ir SIA "Slyfox", reģ. Nr. 40203025969, Meža prospekts 15, Jūrmala, LV-2010.

Sadarbībā ar SIA “Vides investīciju fonds”, reģistrācijas Nr. 40003339615, Latgales iela 165, Rīga, LV-1019 un pamatojoties uz Ministru kabineta 2024. gada 5. novembra noteikumu Nr. 701 “Modernizācijas fonda finansēto projektu atklāta konkursa “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai” nolikums” 82. punktu, kā arī uz Vides investīciju fonda 2025. gada 13. oktobra lēmumu Nr. MF-1/9 par projekta “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai II. kārta” iesnieguma (ar identifikācijas Nr. MF-1/9) apstiprināšanu. Modernizācijas fonda finansējuma piešķiršana projektam “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai II. kārta” Nr. MF-1/9.

Iepirkums tiek veikts, pamatojoties uz Ministru kabineta 2017. gada 28. februāra noteikumiem Nr. 104 "Noteikumi par iepirkuma procedūru un tās piemērošanas kārtību pasūtītāja finansētiem projektiem" (redakcija stājas spēkā 01.07.2025.) (turpmāk tekstā - MK 104).

**1. VISPĀRĪGĀ INFORMĀCIJA**

**1.1. Iepirkuma nosaukums, identifikācijas numurs un iepirkuma metode**

Iepirkums tiek veikts saskaņā ar MK noteikumiem Nr. 104. Finansējuma saņēmējs piemēro šo nolikumu neatkarīgi no iepirkuma paredzamās līgumcenas un nodrošina, ka procedūra tiek veikta atbilstoši Eiropas Savienības un nacionālā līdzfinansējuma prasībām.

**1.2. Pasūtītāja rekvizīti**

SIA "Slyfox", Meža prospekts 15, Jūrmala, LV-2010.

Kontaktpersona: Leonīds Skromans, e-pasts: leonids.skromans@carguru.lv.

**1.3. Dokumentācijas glabāšana**

Finansējuma saņēmējs nodrošina, ka iepirkuma procedūras dokumentācija tiek glabāta vismaz 5 gadus pēc līguma noslēgšanas, kā noteikts MK 104 6. nodaļā.

**2. IEPIRKUMA PRIEKŠMETS**

**2.1. Iepirkuma priekšmets**

Iepirkuma priekšmets ir 33 jaunu M1 kategorijas elektromobiļu piegāde, reģistrācija un nodošana ekspluatācijā, kā noteikts Tehniskajā specifikācijā (1. pielikums).

Paredzamā līgumcena: bez PVN 900 570,04 EUR

**2.2. Atbilstības prasības**

Transportlīdzekļiem jāatbilst tehniskajām, drošības un vides prasībām, kā noteikts Tehniskajā specifikācijā (1. pielikums).

**2.3. Reģistrācija**

Visi transportlīdzekļi jāpiegādā reģistrēti uz pasūtītāja vārda, kā noteikts Tehniskajā specifikācijā (1. pielikums).

**3. PRASĪBAS UN PRETENDENTU ATLASE**

Pretendents iesniedz šādus dokumentus:

1. Reģistrācijas dokumenti. Pārdevējam (automašīnu dīlerim) ir jābūt reģistrētam Latvijas Republikā, un pasūtītājs veic šīs informācijas pārbaudi, izmantojot Latvijas Republikas Uzņēmumu reģistra datus).
2. Nodokļu parādu neesamības apliecinājums, tajā skaitā valsts sociālās apdrošināšanas iemaksu parādi, kas kopsummā nepārsniedz 150 EUR uz iesniegšanas brīdi.
3. Pieteikumu, kā noteikts Tehniskajā specifikācijā (1. pielikums).
4. Finanšu piedāvājumu, kā noteikts 2. pielikumā.

**4. INTEREŠU KONFLIKTA NOVĒRŠANA**

Pretendents un pasūtītājs apliecina, ka neatrodas interešu konfliktā saskaņā ar MK 104 11.–19. punktiem. Pasūtītājs glabā apliecinājumu saskaņā ar MK 104 1. pielikuma prasībām.

**5. PIEDĀVĀJUMA NOFORMĒŠANA UN IESNIEGŠANA**

Pretendenti savus piedāvājumus iesniedz tikai elektroniskā formā, nosūtot tos uz e-pastu: leonids.skromans@carguru.lv, parakstītus ar drošu elektronisko parakstu un apliecinātus ar laika zīmogu.

Piedāvājuma iesniegšanas termiņš nav īsāks par 10 darbdienām preču/pakalpojumu iepirkumam, skaitot no nākamās darbdienas pēc paziņojuma publicēšanas IUB tīmekļvietnē. Piedāvājuma automašīnas cenām jābūt aktuālām vismaz 4 mēnešus no iesniegšanas brīža.

Pasūtītājs pieņem lēmumu un informē visus pretendentus un potenciālo piegādātāju par attiecīgo lēmumu piecu darba dienu laikā no lēmuma pieņemšanas brīža. Balstoties uz piedāvājumā ietverto informāciju, pasūtītājs ar potenciālo piegādātāju noslēdz līgumu par piegādi. Pasūtītājs piecu darba dienu laikā pēc līguma noslēgšanas publicē Iepirkuma uzraudzības biroja un Pasūtītāja mājaslapā internetā paziņojumu par iepirkuma procedūras rezultātiem.

**6. IEPIRKUMA NORISE UN PIEDĀVĀJUMU VĒRTĒŠANA**

**6.1. Piedāvājumu izvēles kritērijs**

Piedāvājumu izvēles kritērijs – ekonomiski visizdevīgākais piedāvājums, vērtējot cenu, izcelsmi un garantijas ilgumu.

**6.2. Piedāvājumu vērtēšanas kritēriji un metodes**

Piedāvājumu vērtēšanas kritēriji un metodes:

| **Kritērijs** | **Svars** | **Vērtēšanas metode** |
| --- | --- | --- |
| Cena (bez PVN) | 50% | Zemākā cena iegūst maksimālo punktu skaitu (50 punkti). Katrs nākamais piedāvājums, kura cena ir augstāka par zemāko, saņem par 5 punktiem mazāk par katru 5% sadārdzinājumu salīdzinājumā ar zemāko cenu. |
| Ražojums Eiropas Savienībā\* | 30% | Piedāvājums, kura transportlīdzeklis ražots Eiropas Savienībā, iegūst 30 punktus. Piedāvājums, kas neatbilst ES izcelsmei, iegūst 0 punktus. |
| Ražotāja garantija | 20% | Ja tiek piedāvāta ražotāja garantija vismaz 2 gadi bez nobraukuma ierobežojuma, pretendents iegūst 10 punktus. Ja garantijai ir nobraukuma ierobežojums, tiek piešķirti 0 punkti. |

*\** ***Saskaņā ar MK noteikumu Nr. 104 21. punktu, pasūtītājs drīkst iekļaut norādes, kas objektīvi nepieciešamas iepirkuma priekšmeta nodrošināšanai, ja šāda nepieciešamība ir pamatota.  
Tā kā iepirkuma mērķis ir nodrošināt kvalitatīvu, drošu un ilgtspējīgu transportlīdzekli ar garantētu servisu ES teritorijā, šīs prasības ir objektīvi nepieciešamas un neierobežo konkurenci pēc izcelsmes valsts***

Piedāvājuma kopējais vērtējums tiek aprēķināts kā kritēriju vērtējumu summa, ņemot vērā attiecīgo svaru. Maksimālais iespējamais punktu skaits – 100 punkti.

**6.3. Vērtēšanas procesa dokumentēšana**

Pasūtītājs dokumentē vērtēšanas procesu un saglabā dokumentus vismaz 5 gadus.

**7. LĪGUMA SLĒGŠANA UN GROZĪJUMI**

**7.1. Līguma noslēgšana**

Ar uzvarētāju tiks noslēgts līgums par elektromobiļu piegādi un nodošanu ekspluatācijā, kā noteikts Tehniskajā specifikācijā (1. pielikums).

**7.2. Procedūras pārtraukšana**

Pasūtītājs var pārtraukt iepirkuma procedūru, informējot visus pretendents (MK 104 37. punkts).

**8. NOBEIGUMA NOTEIKUMI**

Strīdi risināmi Civilprocesa likuma noteiktajā kārtībā. Iepirkuma nolikums stājas spēkā ar publicēšanas brīdi IUB tīmekļvietnē un Publikāciju vadības sistēmā.

1. **Pielikums**

**TEHNISKĀ SPECIFIKĀCIJA**

Iepirkuma priekšmets:

33 jaunu M1 kategorijas elektromobiļu piegāde, reģistrācija un nodošana ekspluatācijā

|  |  |  |
| --- | --- | --- |
| **Pozīcija** | **Prasība** | **Pretendenta piedāvājums (norādīt precīzus tehniskos datus un vai prasība tiks izpildīta pilnā apmērā )** |
| 1 | Marka / modelis |  |
| 2 | Skaits (gab.) - 33 (trīsdesmit trīs) |  |
| 3 | Pirmās reģistrācijas gads - Ne vecāka kā 2025. gads (jauna) |  |
| 4 | Odometrs (nobraukums) - Ne vairāk kā 6000 km |  |
| 5 | TL kategorija - M1 (vieglā pasažieru) |  |
| 6 | Krāsa - Saskaņota ar Pasūtītāju |  |
| 7 | Degvielas veids - Elektromotors (Elektrība) |  |
| 8 | Akumulatora energoietilpība (neto, kWh) - Ne mazāk kā 50 kWh |  |
| 9 | Elektroenerģijas patēriņš kombinētajā ciklā - Ne lielāks kā 18 kWh/100 km |  |
| 10 | Nobraukums ar pilnu uzlādi (komb.) - Ne mazāk kā 390 km |  |
| 11 | Pārnesuma kārba - Automātiska |  |
| 12 | Piedziņas veids - 2WD\*\* |  |
| 13 | 3 režīmu uzlādes kabelis (vismaz 6,5 m) |  |
| 14 | ESC \*\*un elektrisks bremžu pastiprinātājs |  |
| 15 | ABS\*\* bremžu sistēma |  |
| 16 | Elektroniskā stabilitātes kontrole |  |
| 17 | Stūres pastiprinātājs |  |
| 18 | Vadītāja un blakussēdētāja drošības spilveni |  |
| 19 | Avārijas trīsstūris, ugunsdzēšamais aparāts, medicīniskā aptieciņa, drošības veste |  |
| 20 | LED\*\* adaptīvie priekšējie lukturi |  |
| 21 | LED\*\* aizmugurējie lukturi |  |
| 22 | Automātiskā avārijas bremzēšana pilsētā un ārpus tās (ar automašīnu, gājēju, velosipēdistu noteikšanu) |  |
| 23 | Automātiskā avārijas bremzēšana krustojumos |  |
| 24 | Joslas saglabāšanas asistents, brīdinājums par izbraukšanu no joslas, drošas distances un uzmanības brīdinājums |  |
| 25 | Ceļa zīmju atpazīšana ar ātruma brīdinājumu |  |
| 26 | Drošības asistents |  |
| 27 | Avārijas izsaukuma funkcija |  |
| 28 | Sēdvietu skaits - 5 (ieskaitot vadītāju) |  |
| 29 | Durvju skaits - 5 |  |
| 30 | Automātiskā apsilde un gaisa kondicionēšanas sistēma |  |
| 31 | Automātiska klimatkontrole |  |
| 32 | Elektriski vadāmi priekšējo sānu logu pacēlāji |  |
| 34 | Tonēti aizmugurējie logi |  |
| 35 | 12V ligzda |  |
| 36 | Bezvadu indukcijas lādētājs |  |
| 37 | Divas USB-C ligzdas ar apgaismojumu |  |
| 38 | Lietus sensors |  |
| 39 | Elektriskā rokas bremze ar Auto-Hold\*\* funkciju |  |
| 40 | Parkošanās palīgsistēma ar atpakaļskata kameru |  |
| 41 | Automātiska pārslēgšanās starp tālajām un tuvajām gaismām |  |
| 42 | Adaptīvā kruīza kontrole (ar Stop&Go\*\* funkciju) |  |
| 43 | Skaņas signalizācija ar centrālo atslēgu un divām pultīm |  |
| 44 | Imobilaizers |  |
| 45 | Multimediju sistēma ≥10.1 collu ar Android/IOS integrāciju, ārēju datu nesēju pieslēgumu un Bluetooth brīvroku sistēmu |  |
| 46 | Servisa grāmatiņa, lietotāja rokasgrāmata latviešu vai angļu valodā |  |
| 47 | Ražotāja rūpnīcas minimālā garantija - Ne mazāk kā 2 gadi bez nobraukuma ierobežojuma |  |
| 48 | Minimālā garantija augstsprieguma baterijai - Ne mazāk kā 8 gadi vai 160 000 km |  |
| 49 | Autorizēta servisa apkalpošana – ne tālāk kā 55 km no Toma ielas 4, Rīga |  |
| 50 | TL piegāde - Ne ilgāk kā 8 mēneši no līguma noslēgšanas |  |
| 51 | TL pirmreizējā reģistrācija uz Pircēja vārda (iekļauti nodokļi, nodevas, piegāde, sagatavošana) |  |
| 52 | 18 collu vieglmetāla diski |  |
| 53 | Piegādātajam transportlīdzeklim jābūt aprīkotam ar ražotāja izsniegtu Eiropas Savienības atbilstības sertifikātu (Certificate of Conformity – COC), kas apliecina, ka transportlīdzeklis atbilst visām spēkā esošajām ES tipa apstiprinājuma prasībām un normatīvajiem aktiem |  |
| 54 | Ražotājam vai tā oficiālajam pilnvarotajam pārstāvim Eiropas Savienībā jānodrošina pilna transportlīdzekļa garantija un servisa apkalpošana visā Eiropas Savienības teritorijā. Servisa apkalpošanai jābūt nodrošinātai tieši ražotāja sertificētā un pilnvarotā servisa centrā. Nav pieļaujama apkope vai garantijas remonts, kas veikts caur neatkarīgiem servisa partneriem vai trešajām personām, jo šādos gadījumos nav garantēta ražotāja atbildība, oriģinālo rezerves daļu piegāde un piekļuve ražotāja tehniskajai informācijai |  |

\*\*

|  |  |  |  |
| --- | --- | --- | --- |
| Saīsinājums / Termins | Pilnais nosaukums | Latviskais tulkojums / nozīme | Apraksts |
| 2WD | Two-Wheel Drive | Piedziņa uz diviem riteņiem | Transportlīdzeklis, kurā motora griezes moments tiek padots tikai uz vienu asu (parasti priekšējo vai aizmugurējo). Parasti ekonomiskāks nekā 4WD. |
| ESC | Electronic Stability Control | Elektroniskā stabilitātes kontrole | Sistēma, kas palīdz saglabāt automašīnas stabilitāti, novēršot sānslīdi vai pārlieku izslīdēšanu pagriezienos. |
| ABS | Anti-lock Braking System | Pretbloķēšanas bremžu sistēma | Novērš riteņu bloķēšanos straujas bremzēšanas laikā, nodrošinot vadāmību un drošību. |
| LED | Light Emitting Diode | Gaismas diožu tehnoloģija | Moderns apgaismojums (priekšējie, dienas vai aizmugurējie lukturi), kas ir energoefektīvs, ilgnoturīgs un spilgts. |
| Adaptīvā kruīza kontrole (ar Stop&Go funkciju) | Adaptive Cruise Control (with Stop & Go) | Adaptīvā kruīza kontrole ar apstāšanās un atsākšanas funkciju | Uztur noteiktu ātrumu un distanci līdz priekšā braucošajam auto. 'Stop&Go' nozīmē, ka sistēma var pilnībā apstādināt automašīnu un pati atsākt braukt. |
| Auto-Hold | Automatic Hold Function | Automātiskās noturēšanas funkcija | Uztur automašīnu nekustīgu pēc pilnīgas apstāšanās (piemēram, pie luksofora), neuzturot kāju uz bremžu pedāļa. |

Piegādes vieta: Rīga, Toma iela 4, vai cita pasūtītāja norādīta vieta.

**2. pielikums – PRETENDENTA PIETEIKUMS UN FINANŠU PIEDĀVĀJUMA FORMA**

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piedāvājuma informācija:

|  |  |  |  |
| --- | --- | --- | --- |
| Pozīcija | Cena bez PVN (EUR) | PVN 21% (EUR) | Cena ar PVN (EUR) |
| 33 elektromobiļu piegāde un reģistrācija, izcelsmes/ražotāja valsts |  |  |  |

Piegādes termiņš: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parakstīja:  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(Vārds, Uzvārds / Amats / Datums / Paraksts)

1. **pielikums**

**APLIECINĀJUMS**

Pretendents iesniedz savu pieteikumu dalībai iepirkumā "33 jaunu M1 kategorijas elektromobiļu piegāde, reģistrācija un nodošana ekspluatācijā" un saskaņā ar iepirkuma nolikuma noteikumiem apliecina, ka:

1. Atzīst sev par saistošām un apņemas ievērot iepirkuma nolikuma prasības.

2. Apstiprina, ka tā piedāvājums ir spēkā līdz iepirkuma līguma noslēgšanai vai paziņojumam par iepirkuma izbeigšanu bez rezultāta, bet ne mazāk kā 30 dienas no iepirkuma nolikumā noteiktā piedāvājumu iesniegšanas termiņa beigām. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku.

3. Līguma slēgšanas tiesību piešķiršanas gadījumā apņemas veikt darbu izpildi saskaņā ar iepirkumā iesniegto piedāvājumu un pilnībā ievērojot Tehniskajā specifikācijā noteiktās prasības.

4. Visas piedāvājumā sniegtās ziņas ir precīzas un patiesas.

5. Apstiprina, ka nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas nebūs likvidēts.

Apstiprina, ka nav nodokļu parādi, tajā skaitā valsts sociālās apdrošināšanas iemaksu parādi, kas kopsummā nepārsniedz 150 EUR.

Pretendenta vai tā pilnvarotās personas paraksts, tā atšifrējums:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_